Fénylények és Angyalok teremtő és tisztító nap
2025-07-27 | Hold Templom, Pozsonyi út 35. fszt 1., Budapest, 1137, Hungary
Hívlak téged egy olyan napra, amikor a Fénylények és az Angyalok csodálatos tisztításban, útmutatásban és felkészítésben részesítenek, az elkövetkezendő életszakaszodra vonatkozóan. A tisztító nap pont arra az időpontra került, amikor az Oroszlán kapu szélesre tárul, és felvehetjük a kapcsolatot a galaktikus erőkkel, csillagtestvéreinkkel, könnyebben, mint máskor.
Mikor van hozzánk legközelebb a Fény, mint a nyári tűző napsütésben. Ilyenkor, energetikai rendszerünk, mint egy „napelem” tudja tartalékolni a Fényt a sötétebb, nehezebb energetikájú időszakokra. A fény nem csak a Napból, hanem a csillagokból is árad ebben az időpontban.
Az idei július nagyon különleges, az új kezdet hónapja és az Oroszlán kapun át rengeteg energia áramlik át, ami képes újrakódolni a DNS-ünket, megtisztítani, felemelni és ráhelyezni bennünket isteni utunkra.
Júliusban végleg elválik egymástól a földi, három dimenziós, és a galaktikus, öt dimenziós Valóság. Mindenki választhat, a választása meghatározza az életében az elkövetkezendő éveket, évtizedeket, magát az életminőséget, amiben élni fog.
Ezt a választást meghozhatjuk tudatosan vagy tudat alatt is. Az alacsonyabb rendű Valóság arról szól, hogy csak a materiális világban hiszünk, abban, amit látunk. Ragaszkodunk egy-egy dolog végkimeneteléhez, nem merünk másik vonatra átszállni, ha látjuk, hogy nem arra az állomásra jutunk el a mostani hitrendszerünkkel, ahová szeretnénk. Így az életünk is csak abból fog állni, hogy panaszkodunk, ítélkezünk, kritizálunk, álmodozunk, éljük a szürke, ünnep nélküli hétköznapokat. Folyton „normálisak” vagyunk, nem merünk kilógni a sorból akár, nem merünk mást választani, mint a felmenőink. Arról ábrándozunk, hogy mit fogunk tenni majd nyugdíjasként, amikor szabadok lehetünk végre. Nem vesszük észre, hogy minden nap itt az esély a szabadság magunkhoz ölelésére.
A magasabb rendű Valóság, nos, az maga a tudatos „bolondság”. Aki ezt választja, annak nagyot kell ugrani most, de ezzel bebiztosítja magának, hogy egy olyan szintre ugrik fel, ahol az elkövetkezendő évek, évtizedek teljesen más ajtókat nyitnak meg számára, különösen 2032-től kezdődően, de a hozzá vezető 7 évben is. A magasabb rendű Valóság az öröm, a lehetőségek és a csoda valósága. Míg az alacsonyabb rendű Valóság szilárd és változatlan, ahol álldogálhatunk, mint egy beton talapzaton, addig a magas rendű olyan, mint szörfölni az óceánban, a delfinek között, jönnek a csillogó hullámok és lavírozni kell, jól megizmosodik a lábunk és fejlődik az egyensúly érzékünk. Naná, hogy néha bele is pottyanunk a vízbe, de süt ránk a nap, és hűsít a víz, a jelenben vagyunk, nem várunk semmire, ami jön, azt fogadjuk, és élünk, kalandokban van részünk.
Nehezíti a dolgot az, ha a közvetlen környezetünk, családunk, barátaink más Valóságot választanak, és távolabb kerülünk egymástól.
Jelenleg egy hatalmas felemelkedési folyamatban vagyunk, amit segít az angyali világ, hiszen nem könnyű megélni. Minden változik, minden furcsa, ám az angyalok biztosítanak arról, hogy mindez egy Nagy Terv része, és minden rendben van. Szeretnék felajánlani számodra is a segítségüket, azzal, hogy rengeteg fénnyel ruháznak majd fel téged ezen a napon, ami megvilágítja az utadat és mások számára is útmutatásként ragyog majd.
Fehér boszorkányként sokszor vagyok kapcsolatban a Fénylényekkel, az angyalokkal, hiszek és bízom bennük, hiszen ők a legfőbb jó érdekében tevékenykednek.
Sok helyen találkozhatsz az angyalok leírásával, de én kevésszer tapasztaltam meg azt, hogy ezen írások zöme átadta volna azt az erőt és hatalmat, ami az angyalok sajátja. Régen, mikor hatalmas beavatásokat kaptam, akkor jöttek el hozzám rendszeresen az angyalok, és én úgy tapasztaltam, hogy az erejük olyan mérhetetlenül nagy, fényük olyan erőteljesen ragyogó, hogy nincsenek szavak leírni azt. Mindenesetre egy angyali beavatás hihetetlenül transzformáló folyamat is, amely után életed minden területe változni kezd majd.
A Fénylények, az angyalok lehetnek kimondottan viccesek is – egyáltalán nem olyan szigorú némely angyali lény, mint ahogy azt hisszük.
A Fény lényeihez nem csak az angyalok tartoznak, vannak még magasabb rezgésszinten olyan isteni Lények, szellemi és mágikus lények egyben, akiket meg tudsz kérni földi kívánságaid teljesítésére, speciális eszközökkel.
A Fénylény napon ezeket a kéréseidet tolmácsoljuk az Égiek számára, hogy a saját módjukon, a saját idejükben, ezt teljesítsék számodra, amennyiben a javadat és isteni utadat szolgálja az, amit kérsz.
Talán te is tapasztaltad már, hogy kértél az angyaloktól, de kérésedre válasz nem érkezett, vagy nem úgy érkezett, ahogy szeretted volna. A Fénylények és az angyalok másképpen “kommunikálnak”, mint az emberek, és fontos, hogy úgy közelítsük meg őket, hogy értsék is, hogy mit szeretnénk tőlük.
Az angyalok nagy célokban gondolkodnak. Kiválóan irányítanak életutad felé, mentenek meg a veszélytől, adnak neked rezgészint emelő beavatásokat, a feltétel nélküli szeretet nevében. A Fénylények ezen a napon megindítanak bennünket a magasabb Valóság felé vezető úton.

A program

Felvesszük a kapcsolatot az Oroszlán kapuval, és csillaglényeivel, a galaktikus Fehér Oroszlánokkal, akik spirituális és földi utunkat emelik magasabb szintre.
Felvesszük a kapcsolatot Mária Magdalénával, aki segít nekünk újrahangolni, újrateremteni életünk „páros” részét, segít rendbehozni a párkapcsolati, avagy magányból eredő problémáinkat.
Megtisztítjuk az aurádat az elmúlt időszak nehéz, negatív energiáitól, és olyan programoktól, fájdalmaktól, el nem engedett nehezítő tényezőktől, melyek eddig gátolták a haladásodat
A Fénylények speciális „fényzuhanyban” részesítenek majd, ami sejtszinten írja át az energiádat
Feltöltjük az aurádat, felkészítjük az elkövetkezendő emelkedési időszakra
Kapcsolatba kerülünk Őrangyalunkkal, aki mindig vigyáz ránk
Kapcsolatba kerülünk egy olyan Fénylénnyel, aki nagyon közel van a Forrás fényéhez, ő emel át bennünket ebbe az új földi Valóságba
Megtanulunk kommunikálni az angyalokkal, a Fénylényekkel, és speciális szimbólumot dolgozunk ki a kapcsolattartásra velük
Beszélünk az angyali hierarchiáról
Eljön hozzánk a négy Arkangyal, Mihály, Rafael, Gábriel és Uriel, egy különleges meditációban
Személyes és privát üzenetet kapsz Őrangyalodtól és ettől a különleges Fénylénytől az én tolmácsolásomban
Mágikus angyali pecsétet készítünk, hogy a Fénylényeknek pontosan tolmácsolhassuk a kérésedet
Speciális angyalkártyával dolgozunk majd a fejlődéseden

A nap július 27-én 10-től 18 óráig tart a Hold Templom Stúdióban, díja 25.000 Ft. Személyesen és online közvetítéssel is tudsz csatlakozni.
A jelentkezéshez 10.000 Ft helyfoglaló szükséges, melyet levonunk a tanfolyam napján a részvételi díjból.
Várlak téged szeretettel, Luna
Jelentkezni a holdtemplom@gmail.com vagy a lunaverzum@gmail.com emailcímen tudsz majd, vagy ezen a telefonszámon Lunánál: 06704089351

Avaloni csodateremtő elvonulás
2025-08-23 - 2025-08-30 | Glastonbury, Egyesült Királyság
Hívlak téged egy avaloni utazásra, ahol kapcsolódunk a varázslattal, a tündérekkel, a sárkányokkal és egyéb természeti lényekkel, valamint rezgésszintünket az Aranykori boldogsághoz emeljük fel. Olyan segítőkkel vesszük fel a kapcsolatot, akik hozzájárulnak ehhez, és kísérnek is bennünket az elkövetkezendő években, így az utazás után is számíthatunk a védelmükre, útmutatásukra a mindennapokban.
Ez a hét Avalonban egy kaland lesz, ahol élvezheted a könnyeséget, a boldogságot és a pozitív energiákat. Merlin, a varázsló és Arthur király is energiája is érkezik erre az útra, hogy segítsenek beindítani a boldog jövődet.
Merlin, az ősi mágus tele van varázserővel. Merlin azt az erőt ébreszti fel bennünk, hogy bármilyen dolog aggasszon is, bármilyen legyőzhetetlennek is tűnjenek az akadályok az életedben, a megfelelő mágiával, a kiskapuk meglelésével, a gondolkodásunk megváltoztatásával, nyitottsággal, okossággal és optimizmussal biztosan találunk megoldást.
Arthur király a Szent Király archetípusa, a becsületes, ragyogó hős, aki a demokráciát, mint amit megvalósított a Kerekasztalnál, ki szeretné terjeszteni a világra. Ő a tisztaság, az új Aranykor hírnöke, amit akkor érünk el, ha le tudjuk tenni a múltunkat és a dicső és kívánatos jövőnkre összpontosítunk.
Mi van akkor, ha sokkal több van benned, mint amit eddig hittél? Mi van akkor, ha rengeteg dolog, amiről eddig csak ábrándoztál, megvalósítható számodra?
Mind Avalon, mind pedig Cornwall, ahová utazni fogunk, Merlin és Arthur mágikus, erős és tiszta energiáját hordozza.
Várlak erre az utazásra akkor, ha szeretnél egy hetet eltölteni az ötödik dimenzióban, Avalon városában, ahonnan közvetlen kapcsolat nyílik azokhoz a földi és égi szférákhoz, melyek képesek átírni a sorsodat.
Hívlak akkor, ha úgy döntöttél, hogy eleged volt abból, hogy a mások által megírt történetedet éled, ha szeretnéd a saját kezedbe venni az életedet, ha kész vagy megnyílni egy magasabb valóság felé. Ebben a létezésben pedig a fényt, a boldogságot, a szabadságot és a bőséget tapasztalni meg, magad mögött hagyva a régi rezgés korlátozó mivoltát.
Avalon a szív és a béke földje, ahová mindig visszavágyunk és visszajárunk.
Avalon energiája gyógyít, tisztít. Mivel erőteljes tűz energia járja át, így képes feltárni feldolgozatlan érzéseinket, tapasztalásainkat, és egyben meg is tisztítani azokat. Ha te is képes vagy beengedni Avalon energiáját magadba, azt fogod észrevenni, hogy amikor hazatérsz, már nem leszel ugyanaz. Erősebb, mágikusabb, élni akaróbb éned kerül majd előtérbe benned, és csodákra számíthatsz az életedben.
Az utazás nem akkor kezdődik, mikor augusztusban elindulunk, és nem akkor ér véget, mikor hazaérkezünk. A jelentkezésed pillanatától kezdve figyelnek majd rád a Segítők, és érdemes még legalább egy-két napot még otthon maradnod, miután hazaérkeztünk, hogy a lelked is követhessen. Hiszen még jó pár hétig – hónapig dolgozni fog az energia rajtad, az életeden, az emelkedéseden.
Itt láthatsz egy videót Avalonról és Cornwallról KLIKK IDE

A program
Augusztus 23. szombat: Az elindulás és új kezdet napja
Az újhold és új kezdet energiájában indulunk el Budapestről, találkozás a reptéren a kora reggeli órákban. Érkezés az angliai Bristolba, buszos transzfer Glastonburybe, a szállások elfoglalása. A délutáni órákban nyitókör, az Aranykor energiájának és a Segítőink behívása az utunkra egy mágikus újhold szertartással. Itt az idő magunk mögött hagyni a múltat és ráhangolódni a boldog jövőre.
Augusztus 24. vasárnap: Az erő és a misztérium napja
Délelőtt a mágikus Tor, a Sárkánydomb, tornyának felkeresése, kapcsolatfelvétel a Sárkányok dimenziójával, akik erőt adnak nekünk. Délután az Apátságba megyünk, ahol kapcsolódunk Arthur király Avalonjának energiájával, ahol áldást kapunk az utunkra Arthur szentkirálytól és kelta sárkányától. A Nap fog bennünket támogatni ezen a vasárnapon, amelynek kapcsolódunk arany ragyogásával.
Augusztus 25. hétfő: A varázslat napja
Ez a mágikus erőnk felébresztésének napja lesz. Cornwall vad, varázslatos energiája felébreszti a bennünk élő mágust. Reggel elutazunk a cornwalli Tintagelbe, meglátogatjuk Merlin barlangját, mely csak apálykor megközelíthető. Felvesszük a kapcsolatot a létező legnagyobb mágussal. Megtekintjük Arthur király várát. A program része még a páratlan Boscastle-i boszorkány múzeum, ahol a boszorkány mágiát tanulmányozzuk és vásárolhatunk is autentikus eszközöket a saját varázslatainkhoz.
Augusztus 26-a. kedd: Múlt és jövő napja
Délelőtt elmegyünk a Nagymama Fához, ami a generációs vonalunk női ágát képviseli, és feloldozzuk ősanyáinkat a múlt terhei alól, hogy generációnk jövője már fényes lehesen. Különleges szertartást végzünk, amihez szükség lesz egy olyan tárgyra, ami generációsan öröklődik a családban, vagy ami egyik ősödhöz kötődik.
Délután ellátogatunk egy mágikus, a jövő energiáit hordozó kristályboltba, ahol személyes tanácsadást kapunk az életünkre nézve.
Augusztus 27-e. szerda: A Férfi és a Nő gyógyulásának napja
Ez a gyógyulás napja lesz, Stonehenge energiájában, mely mágikus férfierőt képvisel, és Avebury energiájában, mely a mágikus női erő helye.
Legendák úgy tartják, hogy óriások építették Stonehenge-t, akik mágikus erővel és ügyességgel bírtak, a távoli hegyekből hozták a Stonehenge köveit. A köveket varázslatos módon emelték és helyezték el, a Nap és a Hold segítségével. Úgy is szól az ősi írás, hogy Merlin, a legendás varázsló építette mágikusan az ősi kőkört. Mindenesetre Stonehenge a tündérek és más természetfeletti erők lakhelye, akik támogatnak bennünket. Stonehenge rejtett energiaforrásokat és misztikus erőtereket tartalmaz, éjjel pedig tündérek táncolnak és énekelnek a holdfényben. Stonehenge-ben a férfi erőnket, férfi oldalunkat gyógyítjuk majd a Nap sárkányokkal.
Avebury kisebb kőkör, mint Stonehenge, és női energiát képvisel, körülbelül 5000 éves. Itt találkozunk majd Avebury mátriárkájával, aki egy sárkány, aki segít feloldani minden olyan sebet, mely nőiességünkön, avagy női oldalunkon esett. Aveburyben a női erőnket, női oldalunkat gyógyítjuk majd a Hold sárkányokkal.
Augusztusban Wiltshire-ben sokszor találkozhatunk gabonakörrel. Ha ilyet látunk, akkor bemegyünk, hogy megérezzük az energiáját.
Augusztus 28-a. csütörtök: A Víz és a Szeretet misztériumának napja
Délelőtt Chalice Wellbe megyünk, a Kehely forráshoz, ahol kapcsolódunk a gyengéd Víz sárkányokkal, akik felébresztik önmagunk iránti gyengédségünket és elfogadásunkat is, valamint megnyitják a tisztánlátásunkat. Délután látogatást teszünk Mária Magdolna ezeréves templomában, ahol a feltétel nélküli szeretettel kapcsolódunk majd, s a Vörös-Rózsaszín Grál sárkányokkal töltekezünk életerővel és a szeretet erejével.
Augusztus 29-e, péntek: Az újjászületés és megújulás napja
Délelőtt ellátogatunk Bridie ’s Mound elvarázsolt földjére, ahol a belső gyermekünkkel vesszük fel a kapcsolatot, és letesszük az aranykori jövőnk alapjait. Felvesszük a kapcsolatot a bébi sárkányokkal. Itt kapcsolódnak majd hozzánk azok a segítők, akik hazajönnek velünk, hogy az elkövetkezendő hét évben kísérjenek bennünket. Sárkányunk is itt csatlakozik hozzánk.
Délután zárókört tartunk, ahol lepecsételjük magunkba az aranykori energiát, hogy mint egy arany energia és szeretet generátor, előre vigye életünket, csodálatos irányba. Egy apró ajándékot hozz kérlek magaddal erre az eseményre.
Augusztus 30-a, szombat: Buszos transzfer Bristolba, a reptérre a kora reggeli órákban, érkezés a délelőtti órákban Budapestre.
Tudnivalók
Vizet ihatunk és vételezhetünk a közeli fehér és vörös forrásból, melyek gyógyító és mágikus hatásúak.
Glastonburyben vannak szupermarketek, ahol mindent beszerezhetünk, a szállások jól felszereltek, tiszták, a házigazdák kedvesek. Sok étterem, pub, ezoterikus bolt, mágikus légkör, boldogság és szabadság vár minket.
Van egy olyan 800 éves szálloda, ami rendelkezik egy olyan ivóval, melynek a pince részében élnek a Sárkányok, ide biztosan elmegyünk majd együtt, egy pint sörre vagy ciderre.
A program díja: 449.000 Ft, plusz a repülőjegy (külön megvásárlandó, de segítünk neked ebben) és a belépőjegyek ára (kb. 75 font). A programban benne van a kétszeri buszos transzfer a reptérről Glastonburybe az érkezés napján és Glastonburyből a reptérre az elutazás napján, a buszos kirándulás díja Cornwallba, Stonehenge-be és Aveburybe, valamint a szállás és a teljes program.
Elhelyezés: a központban lévő házakban. A szállások önellátóak, de a közeli boltokban, szupermarketekben könnyen beszerezhetünk mindent.
Az utazásra vissza nem térítendő előleg befizetésével tudsz jelentkezni, ami 100.000 Ft. Érdemes megvenned a repülőjegyet is, a Ryanair légitársaságnál, mely közvetlenül repül Budapestről Bristolba. A repülőjegy ára körülbelül 52.000 Ft most, de ez változik, és függ attól is, mennyi poggyászt hozol magaddal. A repülőjegy megvásárlásában segítünk neked, ha kéred.
Az utazáson maximum 15 fő tud résztvenni. Az előleg befizetésének függvényében töltődnek majd be a helyek.
A teljes összeg befizetési határideje 2025. augusztus 1-e.
Várunk sok szeretettel,
Luna és Gyömbér
Az utazásról érdeklődni ezen a telefonszámon tudsz Lunánál: +36 70 408 9351
Wrong shortcode initialized
A „Küldés” gombbal jelentkezel a Hold Templom által szervezett 2025. augusztus 23.-30. tartó avaloni utazásra és egyúttal automatikusan elfogadod az Adatkezelési tájékoztató-t is, mely szerint hozzájárulsz a személyes adataid kezeléséhez.

Sárkányok és Atlantisz nyomában Máltán
2025-10-15 - 2025-10-22 | Malta
Hívlak téged egy olyan utazásra, ahol támogat téged a tenger, a csillagok, a delfinek, a sárkányok és Atlantisz ereje.
Málta szigetét sokan és sokszor említik az élő történelem szigeteként. Az elnevezés helytálló, hiszen Málta első lakói több mint 7000 éve érkeztek erre gyönyörű szigetre. Sokan foglalták el ez a földet, és telepedtek le Máltán, többek között a főníciaiak, a Római Birodalom, a bizánciak, arabok, normannok, sokszor kalózok is, és végül a Máltai lovagrend, amely erős keresztény hitet alapozott meg itt.
Ám a kereszténység csak 2000 éve van jelen; mi pedig messzebbre utazunk ezen az elvonuláson a történelembe – a megalitikus időkbe, és még messzebbre: Atlantisz idejébe.
Málta az a sziget, ahol az ősi energiák suttogják neked: lépj be az ősi világba, ahol a kőbe zárt történelem és a Föld pulzáló energiái kézzelfoghatóvá válnak. Málta nem csupán egy sziget, hanem egy élő, lélegző entitás, mely évezredek bölcsességét hordozza. Itt, a Földközi-tenger szívében, a megalitikus templomok emlékeztetnek minket egy letűnt korra, amikor az ember még mélyen kapcsolódott a kozmikus ritmusokhoz és a természet erejéhez.
Képzeld el, hogy hatalmas kőkörök között állsz napfelkeltekor, amikor a nap sugarai áthatolnak az ősi kapukon, és bevilágítják a szakrális tereket. Érezd, ahogy a kőből áradó energia átjárja testedet, megnyitva belső lényedet az Univerzum végtelen bölcsessége felé. Érezd, ahogy kapcsolódsz a tengerben úszó Delfinekhez. Érezd, ahogy Sárkányok rajzolják meg alattad a föld titkos ösvényeit. Érezd, hogy változol, emelkedsz, boldogabbá válsz.
Ez nem csupán egy hetes látogatás lesz egy csodálatos szigetre, hanem egy időutazás önmagadba, a múltadba, amire emlékszel, az ősi energiákra, Atlantisz erejére, és a jövőbe, az új Atlantisz fény-erejébe, ahol a fényenergiák várják, hogy feltöltsenek, és újraindítsák az életedet.
Hívlak téged egy olyan utazásra, ahol az ősi bölcsesség, a Sárkányok és Atlantisz ereje mind támogatni fog téged abban, hogy változtass az életeden és megnyílj a szenvedés helyett az öröm energiájára. Ellátogatunk évezredes szakrális helyekre, megkérjük az azúrkék tengert, hogy legyen hozzájárulás érzelmi gyógyulásunkhoz, és a Delfinek energiája kíséri majd utunkat.
Málta, a Földközi tenger gyöngyszeme, a béke és a nyugalom szigete sokak számára. Ám ennél sokkal több; évezredes történelme tele van titkokkal; az ősi civilizációk színhelye ez a sziget, főként Atlantiszé, Atlantisz őrzőié, a Sárkányoké, és Atlantisz rezgésének hordozóié; a Delfineké.
Málta az otthona a világ legrégebbi megalitikus templomainak: ezek időszámításunk előtt 2600-2500 között épültek és szakrális központokként funkcionáltak. Ezek a templomok, mint például a Ħaġar Qim, különleges energiát sugároznak. Úgy tartják, hogy a kőkörök és az épületek elhelyezése a csillagászati jelenségekhez, főként a napfordulókhoz igazodott, ami arra utal, hogy az őslakosok mágikus kapcsolatban voltak a kozmosz ritmusával és a Föld energiáival. Ezek a szabadon álló építmények építése megelőzte az egyiptomi piramisokat és Stonehenge-t is. Ezek a i. e. 4500 és 2500 között épült monumentális építmények rendkívül fejlett tudásra utalnak az akkori korhoz képest, és úgy tartják, hogy Atlantisz földjéhez tartoztak.
Hasonló szobrokat találtak itt, mint a Willendorfi Vénusz, az itt talált leghíresebb istennő neve „Máltai Vénusz”, ősi termékenység istennő, így biztosak lehetünk benne, hogy az itt élők misztikus kapcsolatban voltak a Földdel, ami táplálta és gyógyította őket, és most is gyógyítja az ide utazókat. Az ősi máltaiak egy anyaistennőt tiszteltek és az anyaistennőkről tudnunk kell azt, hogy gondoskodik rólunk és bőséget hoz el nekünk, életünk minden területén.
A túlvilággal is mély kapcsolatban voltak ezen ősi civilizáció lakosai, hiszen a Ħal Saflieni Hypogeum egy föld alatti, több szintű temetkezési hely és szentély, amely szintén különleges spirituális élményt nyújt, és sokan úgy vélik, hogy ez a hely a túlvilág kapuja.

Utazásunk témája jelenleg mélyen aktuális, hiszen most az Élet arra kér bennünket, hogy tegyük le végre a szenvedést és álljunk bele az örömbe – ez az öröm fogja fémjelezni az eljövendő Aranykort, ami már nagyon közel van hozzánk.
Málta földje örömet sugároz ki magából. Amikor ráhangolódtam, akkor érzékeltem, hogy ez föld énekel; a kövek és a tenger örömdalt zengenek. Ez azt az érzést hozta fel bennem, hogy ez a sziget szeret és elfogad engem, feltétel nélkül, és át szeretné adni nekem az öröm és önfeledtség érzését. A végtelen, kék tenger elhozta a szabadság érzetét, és a máltai szél átfújt rajtam; emlékeztetett arra, hogy a múlt már nem létezik, nem kell többé cipelnem a súlyát, szabad vagyok és mindent újrakezdhetek, ha szeretnék itt. Különleges arany csillogás borította tengert is, mintha egy jövőbe vezető, fényes út rajzolódott volna ki a szemem előtt, és ez a jövő nem fog a múlthoz hasonlítani; olyan örömmel, lehetőségekkel, gyógyulással lesz tele, amit még soha nem tapasztaltunk meg.
Amikor húztam egy kártyát az utazásra, egyértelműen a KALAND energiája rajzolódott ki az előrejelzésben. Bízz az ismeretlen erejében! Én már érzem a végtelen izgatottságot, ami előrejelzi azt, hogy ez az utazás sokkal több lesz, sokkal jobb lesz, mint amit el tudsz képzelni!

Gyere el, ha minden szürke, ha nincs változás az életedben, ha úgy érzed, hogy rád már nem vár semmi – hadd írja ezt át ez a varázslatos föld!
Gyere el, ha szeretnél egy hétig szabadon szállni, mint egy sólyom, az energiával, szél és víz erejével, és az összes gondot lefújna rólad ez a sziget.
Gyere el, ha egy különleges kalandot keresel, Atlantisz nyomának felfedezését, amit még senki nem tett előtted.
Gyere el, ha beszélgetni szeretnél a szerelmet hozó déli széllel, ha kapcsolódnál a tenger azúrkék örömével, az évezredes energiákkal.
Gyere el, ha úsznál a Delfinekkel, ha szeretnéd, hogy a sámándob hangjára köréd gyűljenek a tenger sárkányai,
Gyere el, ha a lelked megnyugvását keresed, ha szeretnéd magad mögött hagyni a fájdalmas emlékeidet.
Különösen hívom azokat az utazásra, akik ősi atlantiszi papi és papnői vért hordoznak magukban és mélyebbre merülnének a tudásban, az EMLÉKEZÉSBEN.

Hívom azokat, akik egykoron Atlantiszt őrizték, hívom azokat, akik szeretnék, hogy eljöjjön egy új kor, ahol a béke és a fény uralkodik.
Mi vár ránk ezen a Különleges Utazáson?
Ez a kirándulás több lesz, mint egy egyszerű utazás. Ez egy lehetőség lesz az egymással való kapcsolódásra, hiszen együtt hozunk létre egy szakrális teret, és támogatjuk egymást a belső fejlődésben, a kalandokban és a gyógyulásban. Lehetőség lesz a mély, meditatív élményekre, a sámándobok, csörgők ereje, az ősi templomok energiája elvisz minket a megszokott valóságon túlra, lehetővé téve a belső utazást és a papi, papnői bölcsességed ébredését. Lehetőséged lesz egy valódi önismereti utazásra, ahol felfedezheted a saját bölcsességedet és a belső erődet. Készülj egy felejthetetlen élményre, amely lezárja a múltadat és elindít a kívánatos jövőd felé. Hozd el a dobodat (ha van), vagy egy csörgőt, de a legfontosabb, hogy hozd el a nyitott szívedet és a kalandvágyadat.
A PROGRAM
Október 15-e, szerda: Találkozunk a reptéren a déli órákban, Máltára érünk délután 4 óra körül. Buszos transzferrel megyünk el a szállásra. Máltára még a repülőjárat is sokkal könnyedebb és vidámabb, mint ha más helyre utaznánk.
A Zonqori Zengő Szikláknál kezdődik meg varázslatos kalandunk. A nyitókör a tengerparton lesz, a csillagok és a tenger kíséretében, a négy őselem erejében. A Tűz Sárkányok lélegzete nyitja meg a kapukat számunkra, a Víz sárkányok morajló ereje érinti meg az érzelmeinket és kezdi tisztítani a tudatalatti blokkjainkat, a sziklák Föld sárkányai teremtik meg a földelésünket és stabilitásunkat az utazáshoz, és az Éj Levegő Sárkányai nyitják meg a szellemünket az új élmények befogadására. Körénk gyűlnek az atlantiszi sárkányok, hogy beavassanak a bölcsességükbe és az elfeledett, ősi tudásba.
Október 16-a, csütörtök: Délelőtt megkezdjük szakrális áthangolódásunkat a történelem előtti időkre az ősi Ħaġar Qim templomában, amely régebbi, mint Stonehenge, de ugyanúgy tájolták be, megjelölve a napfordulók és napéjegyenlőségek idejét. A fény pontosan megvilágítja az oltárokat ezeken a különleges napokon. Ez nem csupán az ősi máltaiak csillagászati tudására utal, hanem arra is, hogy ezek a pillanatok mély spirituális jelentőséggel bírtak számukra, termékenységi vagy újjászületési rituálékat is kísértek. Itt megtörténik a te újjászületésed is.
A máltai ősi templomok mind Ley-vonalakra épültek, amiket sárkány ösvényeknek is hívnak, és itt különleges, földi és égi energiák találkoznak egymással. Egy Ley-vonalnál nagyon magas rezgésű energiát érzékelhetsz, sokan számolnak be gyógyulásról, különleges tapasztalásokról egy ilyen hatalmas rezgésű erőhelyen. A Ħaġar Qim templomban feltöltekezünk az erővel, egy speciális szertartást végzünk majd el, ami visszavisz bennünket az ősi Atlantisz földjére, ahol megtapasztalhatjuk a rezgését. Mély béke tölt el bennünket, hiszen a kövekbe van kódolva az erő.
Délután, a naplementében sámándobolós estet tartunk a tengerparti Dingli szikláknál, amiről azt kell tudni, hogy sárkányfej alakú és a templomos lovagrendről kapta a nevét. Természetesen itt is velünk leszneka sárkányok, hogy megpecsételjék az újjászületésünket új Atlantiszra.
Október 17-e, péntek: Délelőtt elutazunk Mdinába, Málta egyedülálló, fallal körülvett városába, melyet gyakran „Csendes Városként” emlegetnek, és nem véletlenül. Történelme évezredekre nyúlik vissza, és tökéletes időutazást tudunk benne tenni, ahogy sétálunk a macskaköves utcákon, a középkori házak között. A Mdina kapu a város főbejárata, és a „Trónok harca” sorozat rajongóinak ismerős lehet, hiszen Királyvár kapujaként szolgált.
Málta tele van évszázados, sőt évezredes épületekkel: az erődök, a paloták, a régi házak és templomok mind-mind a múlt őrzői. Ezek a falak magukba szívták az elmúlt korok eseményeit, a bennük élők örömeit és tragédiáit, és a helyiek szerint némelyikben máig ott bolyonganak az egykori lakók szellemei. Mdina számos régi palotája, amelyek egykor a Jeruzsálemi Szent János Szuverén Katonai Rend (Máltai Lovagok) tagjainak adtak otthont, híresek kísérteteikről. A lovagok és az előkelő hölgyek tragikus sorsai, árulások és szerelmi drámák történetei élnek a falak között, és sokan számolnak be arról, hogy láttak vagy hallottak furcsa jelenségeket ezeken a helyeken. Megjelenhet köztünk a Fehér Hölgy is, mint túlvilági lény.
Közösen ebédelünk, speciális máltai ételeket kóstolunk egy étteremben, majd tovább utazunk a közeli Birguba, ahol felkeressük az Inkvizítorok palotáját, ahol boszorkány sebeink oldása történik meg. Megtekintjük a St. Angelo erődöt, és találkozunk a Szürke Hölggyel, aki évszázadok óta bolyong erőd folyosóin és termeiben. Egy házas lovag szeretője volt, ám teherbe esett, így élve befalazták az erőd egyik falába, hogy elrejtsék a szégyent…A Szürke hölgy szomorú és magányos, mélyen csalódott a szerelemben, ám végtelenül kedves és segítőkész. A második világháború alatt figyelmeztette a katonákat a légitámadásokra, ezzel életet mentve, és a mi utazásunkat is segíti tanácsaival; szeretné, ha letennénk a szenvedést és újra élni kezdenénk.
Október 18-a, szombat: Vár bennünket a Mediterraneo Marina Park, Bahar ic-Caghaq városban a tengerparton, ami betekintést nyújt a tenger alatti világba és növeli az állatvédelemmel kapcsolatos tudatosságot. Itt részt veszünk egy delfinprogramon, és fakultatív lehetőség van úszni is a delfinekkel. Találkozhatunk még a tenger játékos energiáját képviselő fókákkal, trópus madarakkal, főként papagájokkal, teknősökkel, kaméleonokkal, iguánákkal, pitonokkal és még malacorrú mosómedvékkel is.
Ez az öröm napja lesz, a delfinek segítenek majd ebben. Úgy tartják, hogy a delfinek a Szíriusz bolygóról származó csillaglények. A delfinek gyógyítók, vezetők és üzenet közvetítők, szoros kapcsolatban állnak az ősi Atlantisszal. Telepatikusan kommunikálnak velünk szív szinten, hiszen ők Atlantisz magas rezgésének hordozói. A delfinekkel való kapcsolódás révén felébreszthetjük lelkünk azon részét, mely ehhez az ősi birodalomhoz kapcsolódik.
A delfinek felhoznak bennünket a magas rezgésre, megnyitnak az örömre, a gyermeki lényünk gyógyulására. Segítenek elengedni érzelmi fájdalmainkat, és segítenek nekünk újjászületni. A delfinek védelmezőink és vezetőink.
Október 19-e, vasárnap: Délelőtt ellátogatunk a legismertebb máltai halpiacra Marsaxlokk halászfaluban, ahol megtekinthetjük a tenger gyümölcseit, különleges máltai édességeket és ajándéktárgyakat.
A piacról elhajózunk St. Peter’s Pool öbölbe, ahol tanúi lehetünk hogyan ugrálnak a merész vállalkozók a szikláról a vízbe. A helyi „ugráló kutyák” is világhírűvé tették a helyet látványos csobbanásaikkal. St. Peter’s Pool Málta egyik legszebb és legkülönlegesebb természeti helye, egy patkó alakú sziklaképződmény, amelyet az erózió formált az évek során. A legfőbb vonzereje az öböl lenyűgözően tiszta, azúr- és világoszöld árnyalatú vize, amely ideális úszásra. A medencét körülölelő lapos mészkősziklák kiváló helyet biztosítanak a napozásra és pihenésre. A sziklák eróziója során kialakult egyedi formák hozzájárulnak a hely festői szépségéhez. A sziklákról csodálatos kilátás nyílik a nyílt tengerre és a környező, holdbéli tájra és maga a hely az önfeledt öröm, a nevetés és a játék helye, mellyel ez a boldog föld meg szeretne ajándékozni bennünket.
Október 20-a, hétfő: Ezen a napon kompra szállunk és áthajózunk Gozo szigetére. Már maga a komp utazás is egy kaland, a rövid úton mindenki vagy fedélzeten élvezi a szél és víz erejét, vagy a lenti kantinban bulizik, eszik és iszik. Gozo egy olyan hely, ahol a mítoszok, ősi eposzok életre kelnek. Biztosan emlékszel még iskolás korodból Odüsszeusz történetére, akibe szerelmes volt Calypso nimfa, és hét évig magánál tartotta a hőst: nos, ez Gozo szigetén történt, egy pár ezer évvel ezelőtt, s a halhatatlan nimfa ma is várja vissza Odüsszeuszt, közben pedig felajánlja a szerelmi sebeink gyógyulását.
Gozo vadregényes sárkánybarlangjában, lenyűgöző partvidékén fogjuk tölteni a napot és elmerülünk a Földközi tenger azúrkék vizének látványában. Fürdésre is lesz alkalom, ha szeretnéd, egy mesebeli, homokos, lélegzetelállítóan gyönyörű strandon.
Ellátogatunk Ġgantija Templomba, mely az egyik legrégebbi és legmonumentálisabb templomegyüttes. Nevének jelentése „Óriások helye”, amit a Föld óriásai építettek valaha. Az óriásokról pedig tudni kell, hogy ők őrzik a Föld ősi tudását. Ez a neolitikus csoda, melyet neveznek „Anya-Lánya templomnak is”, s mely időszámításunk előtt 3600-3200 körül épült. Falai között évezredek óta pulzál az energia, mely a Földdel és az Éggel való kapcsolatáról mesél.
Itt kapcsolódunk Földanyával és az Óriások bölcsességével. Itt az idő lelassul, és beléphetünk egy másik, szebb korba és időbe. Itt a lelkünk időtlen dimenzióba lép át, és könnyen átírhatjuk életünk eddigi történetét sokkal szebbre.
Ellátogatunk egy vad sárkány barlangba, ahonnan csodálatos kilátás nyílik a tengerre, itt végzünk sárkány erő szertartást.
Este komppal és transzferrel érkezünk haza.
Október 21-e, kedd: Délelőtt szabad programon pihenjük ki az intenzív napokat, lesz lehetőség a strandolásra, nézelődésre, vásárlásra. Délután ellátogatunk egy sólepárló helyre, ahol felkészülünk a zárókörre, majd zárókört tartunk a tengerparton. Velünk lesznek a boldog sziklák, a csillagok, Málta éneke, a sárkányok, a delfinek és Atlantisz arany rezgése, melyek mind elindítanak a jövőnk boldogságos útján.
Október 22-e, szerda: Hazautazás a reggeli órákban, Budapestre érkezünk dél körül.
Málta egy olyan hely, ami mindig a szívedben marad, és mindig visszavár téged. Örömteli zengése, életigenlése a te életedet is átírja, sokkal pozitívabbra. Lehetőséged lesz letenni a terheidet, és új kezdeteket nyitni az életedben. Málta maga kérte ezt az elvonulást, az emlékezést, a gyógyulást, a végtelen energiát és a fényt. Ahogy mi gyógyulunk, fényesedünk a program során, úgy fényesedik ez a gyönyörű sziget is, visszaveszi ősi múltját, mint szent beavató föld. Érezni fogod, ha hív téged, mert van közös múltatok, hallani fogod szívedben a dalát: „gyere haza, gyere haza, gyere haza gyógyulni, emlékezni és teremteni”.
GYAKORLATI INFORMÁCIÓK
Az utazáson maximum 15 főt tudunk fogadni. A jelentkezések függvényében telnek be a helyek.
Az elvonulás díja 396.000 Ft, melyben benne van a program, a szállás és minden buszos transzfer. Nincsenek benne a belépődíjak, az étkezés és a repülőjegy ára. A belépők díja összesen 98 euro, mely külön, készpénzben, euróban fizetendő.
Az elvonulásra 100.000 Ft nem visszatérítendő előleggel tudsz jelentkezni, mellyel a szállást díját fixáljuk le. A részvételi díj egészét szeptember 25-ig tudod rendezni készpénzben, vagy átutalással.
A szállások igen modernek, önellátóak, tiszták, biztosítanak töröközőt és hajszárítót is. A jól felszerelt konyhákban lehet főzni, kávét és teát készíteni, sok bolt található a közelben, ahol minden élelmiszer megvásárolható, az árak hasonlóak az itthoniakhoz, de sok étterem, kávézó is vár bennünket.
A repülőjegyet önállóan meg tudod vásárolni, de segítünk benne. A repülőjegy ára 40 ezer forint körül van jelenleg.
Málta EU-tagország, így nem kell útlevél, személyi igazolvánnyal is tudunk oda utazni.
Várunk szeretettel ezen a páratlan elvonuláson, áldással, Luna, Gyömbér, Bianka
Jelentkezni itt tudsz: holdtemplom@gmail.com vagy Lunánál a +36 70 408 9351-es telefonszámon.

Sárkány Őrző tanfolyam
2025-11-23
Ha úgy érzed, hogy van benned egy megszelídíthetetlen, nyers teremtő erő, akkor valószínűleg Sárkány varázsló vagy. Ezen a tanfolyamon a sárkányokkal és a benned lakozó sárkány erővel dolgozunk, hogy életed ösvénye szerencsésebb és varázslatosabb lehessen, és őrző sárkányod kísérhesse védelemmel telien az utadat. További részletek: SÁRKÁNY ŐRZŐ ÉS MÁGIA TANFOLYAM – Hold Templom (klikk)
Várlak szeretettel, Luna

Jó Karma tanfolyam 2.0
2025-11-30 10:00 - 18:00 (Europe/Budapest)
Hívlak téged a Jó Karma 2.0 tanfolyamra, ahol átírjuk az életedet, megszabadulhatsz rengeteg korláttól, régi mintától és építhetsz magadnak egy új Valóságot. Itt a varázslat a program szerves része: klasszikus és modern módszerek, Access Consciousness facilitálás, kreatív tudatosság és sok-sok inspiráció vár rád. Mindegy, hogy személyesen, vagy online leszel (30 napig visszanézhetőek lesznek az adások) mindenképpen beköszönt életedbe a pozitív változás – ha választod.

Sokan azt hiszik, a „karma” valami megfoghatatlan sors vagy büntetés, ami elől nincs menekvés – pedig a Jó Karma valójában a tudatos választások, a nyitottság és a lehetőségek energiája. A Jó Karma 2.0 tanfolyamon együtt fedezzük fel, hogyan szabadulhatsz ki a régi mintákból, és hogyan teremthetsz magadnak új, örömteli valóságot – legyen szó pénzről, kapcsolatokól, önbizalomról vagy akár a legnagyobb vágyaidról.

Együtt áttörjük a láthatatlan falakat, elengedjük a múlt terheit, és kinyitjuk a lehetőségek ajtaját – hogy a jó karma végre neked is dolgozzon. Kíváncsi vagy, milyen, amikor a szerencse nem a véletlen műve, hanem tudatosan teremted?

Érezted már, hogy bizonyos életterületeken mintha láthatatlan falak vennének körül?
Lehet, hogy a pénz, a karrier, a kapcsolatok, az önbizalom vagy bármi más az, ahol úgy érzed: “ezt dobta a gép”, és bármit próbálsz, valahogy nem mozdulnak a dolgok?
Mi lenne, ha most végre te kevernéd meg a paklit, hogy neked jussanak a nyerő lapok – és közben a lehetőségeid, az örömöd, a pénzed, a boldogságod is új lendületet kapna?
A Jó Karma 2.0 nem egy szokványos tanfolyam. Ez a 9 alkalom arról szól, hogy együtt töröljük ki azokat a régi, beakadt programokat, nézőpontokat, amik miatt egy-egy területen megállt az áramlás – és végre helyet csinálunk annak, ami igazán lehetséges számodra. Minden alkalommal személyesen figyelek rád: inspiráló kérdésekkel, új nézőpontokkal, sok-sok varázslattal és valódi támogatással segítelek.

Ez a tanfolyam tényleg egy kívánságteljesítő varázsital – pont, mint Mary Poppins bőröndje: mindig előkerül belőle az, amire épp szükséged van! Benne van minden, ami klasszikus vagy modern varázslat, tudatosság, pszichológia, misztikum és a legizgalmasabb spirituális eszközök – hogy az életed végre igazán működjön, és még a lehetetlent is lehetségessé varázsoljuk.

Sokan csak a “boszi” oldalamat ismerik, pedig legalább annyira szívügyem többek között az Access Consciousness facilitálás is. Mindig keresem az új utakat, új módszereket, hogy minél többféleképpen segíthessek azoknak, akik hozzám fordulnak.

Az Access Consciousness nem csak arról szól, hogy pontokat érintünk a fejeden – ahogy sokan gondolják –, hanem egy elképesztően gazdag, mély rendszer, ami a tudatosságot facilitálja. Rengeteg eszközt és kérdést ad a kezedbe, hogy ráláss a saját lehetőségeidre, túllépj a régi mintákon, és valódi változást teremts az életed bármelyik területén. Nem oktatlak ki, mit tegyél, hanem játékos, mégis ütős kérdésekkel, energiával és tudatossággal támogatlak abban, hogy rátalálj a saját válaszaidra és lehetőségeidre.
– Mi más lehetséges most az életedben, amit eddig el sem tudtál képzelni?
– Milyen energiát, teret és tudatosságot hívhatsz be, hogy a pénz, az öröm, a boldogság – vagy épp az a terület, ahol régóta vágysz a változásra – végre könnyedén áramoljon hozzád?

A tanfolyamon végig melletted leszek:
– együtt oldjuk a blokkokat azon az életterületen, ahol eddig mindig elakadtál,
– közösen fedezzük fel, mi akadályoz abban, hogy azt az életet éld, amire igazán vágysz,
– varázslatos, de nagyon is gyakorlati Access Consciousness eszközökkel támogatlak,
– és egy szeretetteljes, elfogadó közösségben, melyhez egy facebook csoport is jár, tapasztalhatod meg a változás erejét
– speciális munkafüzetet kapsz majd
– rendszeres támogató üzenetekkel várlak a közös csoportban

A karma nem végzet, hanem egy kiindulópont – most végre kipróbálhatod, milyen az, amikor a saját kezedbe veszed a sorsod irányítását.

A Jó Karma tanfolyam első, 1.0-s verziója csak egy szűk kör számára volt elérhető, de már ott is valódi csodák születtek: a résztvevők életében áttörések, váratlan lehetőségek, öröm és könnyedség jelent meg.

Most, látva ezeket a változásokat, úgy érzem, itt az idő, hogy ezt a lehetőséget mindenkinek felkínáljam. A 2.0 már egy emelt szintű folytatás: itt minden arról szól, hogy a te életed is új szintre léphessen – még több varázslattal, még több lehetőséggel, még nagyobb lendülettel.

“Minden lehetséges, még a lehetetlen is.” – Mary Poppins

Ha készen állsz rá, hogy végre a saját életed főszereplője legyél, csak egy döntés választ el tőle. Gyere, írjuk át együtt a karmádat! Várlak szeretettel, támogatással és egy nagy adag varázslatos energiával – hagyd, hogy végre te legyél a saját életed főszereplője.

Megváltozhat a tested, az egészséged, a pénzügyi helyzeted, váratlan meglepetések léphetnek az életedbe, az életkedved felívelhet, a teremtőképességed kivirágozhat, megszapodorodhatnak a csodák és a meglepetések – beleállsz az Új Világ arany energiájába. Számíthatsz a szokásos vidámságra, nevetésre is, és egy végtelenül támogató közösségre.
A tanfolyamon a „flow”, az áramlás energiáját követjük majd, a leírt programok bővülhetnek, változhatnak a tanfolyami napon úgy, hogy az a lehető legnagyobb hozzájárulás lehessen minden résztvevő számára.
Szeretnéd, ha végre pozitívan mozdulna előre az életed? Akkor tarts velem!

Alkalmak és témák
November 30. Megtisztulunk a bennünket korlátozó entitásoktól, fogadalmaktól, rontásoktól, önszabotázstól. Egyénileg foglalkozom mindenkivel, hogy mindenki megtisztulva kezdhesse el a tanfolyamot. Megkezdjük munkánkat a hála energiájával. Elengedjük a múlt energiáját fizikailag, lelkileg, szellemileg és generációsan is.
Január 25. Ez a nap a pénz bevonzásáról fog szólni. Letesszük a szegénységi és egyéb fogadalmainkat, és elkezdünk barátkozni a pénzzel. Személyre szabottan alkalmazzuk majd a megfelelő tisztításásokat a résztvevőkön.
Március 8. Turbó fokozatra kapcsoljuk a pénzbevonzást. Kilövünk olyan kollektív és generációs programokat, melyek visszatartanak a pénztől, hiszen alapvető állapotunk a bőség. Arra fektettünk eddig nagy hangsúlyt, hogy felleljük az okokat, ami miatt nem fogadjuk be a hatalmas zsák aranyakat, amit az Égiek nap mint nap az életünkbe szeretnének pottyantani, mi pedig elfutunk előle. Lefektetjük új pénzügyi Valóságunk alapjait.
Május 3. A testünk földi létezésünk egyik csodája, mégsem estünk még vele szerelembe. Ezen a napon megalapozzuk a jó kapcsolatunkat vele. Annyi titka és varázslata van, és annyira okos, mégsem tudunk vele beszélgetni. Megsúgom, ő hozza el nekünk még a pénzt is! És megannyi örömet! Bemutatlak téged a pénz mellett a másik leendő legjobb barátodnak.
Június 7. Ez alkalommal a „szerencse” szabályairól tanulunk és a feje tetejére állítunk minden olyan hitet, ami a sorsnak tulajdonítaná a szerencsét. Megalapozzuk a saját jó szerencsénket, megalapozzuk az új valóságunkat.
Július 12. Ez alkalommal a párkapcsolattal foglalkozunk. Mindenki párkapcsolatot akar, vagy mégsem? Te mit és kit szeretsz? És mások mit szólnak ahhoz, hogy neked ú, vagy ő (ők) kell-enek? Igazi darázsfészekbe nyúlunk ezen a napon, mert ez a világ a pénz és a test mellett a párkapcsolatot ítéli meg a legjobban. Ezen a napon tabukat fogunk döntögetni, hogy felszabadulj abban a tudatban, hogy bármi lehetséges és bármit szabad.
Augusztus 30. Ez alkalommal az életkedvvel és lelkesedéssel foglalkozunk, hiszen életünk teremtésének alapjai. Tanulunk a furcsaságokról, mint az emberek által „mentális rendellenségeknek” tartott és nevezett varázserő, még jobban ráturbózunk furcsa képességeinkre, melyek megnyitják a befogadást az életünkben.
Szeptember 27. A csodateremtés napja jön el. Ez a világ azt tanítja, hogy a csodák csak a kiváltságosoknak, és a jó gyerekeknek járnak. Hát nem. A Csodák felbukkanása azt jelzi, hogy jó úton jársz az életben. A csodák járnak neked! A Gondviselésről tanulunk ezen a napon, hogy higgyük már el, hogy JOGOSULTAK vagyunk minden jóra, amit az Élet csak adhat nekünk. Házi feladat játék lesz legalább egy csoda bevonzása. Csak viccelek, mert kettő.
Október 31. Újjászületés szertartást tartunk, megszülethetsz az új valóságba. Ezen a napon beavatást kapsz az új életedbe. Tanulunk az új valóságról, annak szabályairól, és fixáljuk a tanultakat. Egyéni boldogság térképet dolgozunk ki, ami alapján elindulhatsz az életben.
A képzés a Hold Templom stúdióban lesz, a kijelölt napokon 10-18 óráig, díja 25.000 Ft alkalmanként. A tanfolyamra vásárolható bérlet is, 20%-os kedvezménnyel, így a bérlet ára 180.000 Ft, mely előre fizetendő. Úgy is vásárolhatsz bérletet, hogy teljes áron kipróbálod az első alkalmat, majd a bérlet ára a többi alkalomra 160.000 Ft lesz.
Várlak sok varázsos szeretettel, Luna

Fény ünnep december 21. 15:30 - 19 óráig
2025-12-21 15:30 - 19:00
Egy olyan szertartásra hívlak, ahol a viking Freyja istennő, Odin és Thor istenség segítségével elengedheted az éved nehézségeit, bevonzhatod a Fény erejét Karácsonyra és a varázslatot újév napjára, valamint tüzesen felkészülhetsz a Ló évére. Ha már voltál ezen az ünnepen, akkor is megtapasztalhatsz új energiákat, hiszen új dolgokkal is készülök neked.
2025 sok kihívást tartogatott, hiszen a Kígyó évében kígyóként kellett levedlenünk a régi bőrünket – mögöttünk maradtak helyzetek, kapcsolatok, energiák. Mindez szükséges volt ahhoz, hogy beindítsuk a jövő évet, ami a tüzes Ló éve lesz és előre vágtatunk majd.
Yule, az ősi pogány föld ünnep, vagyis a téli napforduló, a Nap visszatértének ideje december 21-én jön el, és ekkor mindig fordul sorsunk kereke is, felfelé indul el, a Fény felé, hiszen eddig a Sötétségbe merült.
Idén a fényszületés vasárnapra esik, ami a Nap napja, ami azt is jelzi, hogy árad a fény az életünkbe – ha kérjük az Univerzumtól. Segítségünkre lesz Thor istenség, hiszen Thor képes mágikus kalapácsával, a Mjölnirrel „lecsapni” a ránk támadó sötét erőket, a nehézségeket, és visszahozni a Fényt az életünkbe. Odin istenség személyre szabott bölcs tanácsaival segít majd, Freya pedig elhozza az újjászületést. Sleipnir pedig tüzesen megindít utunkon – át a Ló évébe.
Odin bölcsességét kérjük arra, hogy megnézzük, hogy mi az, amit ez az év tanított neked, és mi az, amit a jövő év hoz neked. Ő elhozza nekünk a mágikus rúnák tudását, ami belekerül a varázsgyertyánkba.
Mivel Freyja a választások istennője is, hiszen a Valkűrök királynője, így elengedjük, amit itt kell hagynunk 2025-ben és felélesztjük azt, amit érdemes átvinnünk 2026-ba.
A harcos vikingek személyes üzenetét is megkapod az este folyamán, hiszen fel kell készülnünk arra, hogy a jövő év nagyon tüzes lesz – elénk hoz majd kihívásokat is, melyeket meg kell nyernünk.
Hívlak téged erre a szertartásra akkor,

ha szeretnéd a Fény erejét növelni az életedben
ha részt vennél egy ősi pogány ünnepen
ha szeretnéd a Karácsonyt könnyedebben és lazábban megélni.
ha szeretnéd életed hajóját tudatosan új partok felé kormányozni
ha szeretnéd a 2026-ös évet olyan erős varázslattal elkezdeni
ha szeretnéd „lecsapni” a nehézségeket
vagy ha egyszerűen szereted a vikingeket

Minden résztvevőnek biztosítok egy speciális mágikus gyertyát, amit érdemes az új év első napján égetni, hogy bevonzd 2026-ra azt, amit szeretnél kérni az új évtől. Vár rád még egy viking Kecske is, akitől fontos üzenetet kapsz, de ezt csak Szenteste nézheted meg… Sleipnir újévi üzenetét pedig csak január 1-én.
Kérlek, hogy hozz magaddal egy saját gyertyát is, amit meggyújthatsz Karácsonykor, és elhozza Neked és családodnak a Fény erejét. Ezt megszentelés után hazaviheted.
Az esemény díja 10.000 Ft, helyszíne a Hold Templom Stúdió.
Kérlek, hogy jelentkezz be előre, a lunaverzum@gmail.com emailcímen.
Várlak szeretettel és áldással, Luna

Gyakorlati boszorkány mágia tanfolyam
2026-01-31 | Hold Templom, Pozsonyi út 35. fszt 1., Budapest, 1137, Hungary
Január 31-ig, a második alkalomig még nyitva van a csatlakozás!
Hívlak téged egy gyakorlati boszorkány mágia tanfolyamra, ahol megtanulhatsz varázsolni.
Képzeld el, hogy egy zimankós, ködös reggelen, amikor a város még álmos és feszültséggel teli, te egy egészen más világba lépsz be. Egy helyre, ahol a gyertyák lángja táncol, a gyógynövényes füstölő illata körülölel, a föld, a viasz, a szárított virágok és a fűszerek aromája tölti meg a levegőt. Körbenézel, és érzed: ezek az emberek, akik veled együtt ülnek a körben, nem idegenek – mintha már sok-sok élet óta ismernétek egymást. A boszik mindig megtalálják egymást, bármilyen korban, bármilyen világban – ez a mi titkos varázslatunk, ami most újra életre kel.
Itt, a Hold Templomban nem csak beszélünk a mágiáról, hanem meg is tapasztaljuk, hogyan működik a mindennapokban. Ez a tanfolyam nem elmélet, nem csak szép gondolatok gyűjteménye, hanem a leggyakorlatiasabb, azonnal használható mágikus praktikák tárháza – olyan eszközöké, amiket már az első alkalom után beépíthetsz az életedbe.
Mire számíthatsz?

Minden alkalommal új, kézzel fogható mágikus eszközöket készítünk – talizmánokat, védőfonalakat, poppetet, holdvizet, szerelmi talizmánt, saját szigillumot, növényi főzetet –, amiket hazavihetsz, és amelyek valóban támogatnak a hétköznapokban.
Megtanulod a gyertyamágia alapjait: hogyan válassz színt, formát, hogyan írj varázsigét, hogyan végezz elengedő vagy bevonzó szertartásokat – és nem csak nézed, hogyan kell, hanem együtt, közösen, lépésről lépésre csináluk végig.
Kipróbálod a fonalmágia erejét, amikor a vágyaidat, céljaidat szó szerint belefonod egy mágikus fonalba, amit egész évben használhatsz, hogy emlékeztessen: a sorsod a saját kezedben van.
Elkészíted a saját védelmi szertartásodat és tanulsz átoktörést, tisztítást, energetikai védelmet– minden, amitől könnyebb, biztonságosabb, tisztább lesz az életed és az otthonod.
A holdmágia során megtanulod, hogyan készíts és programozz holdvizet, hogyan hangolódj a Hold ciklusaira, és hogyan használd ki a növő, fogyó, telihold, újhold energiáit a teremtésedben.
Az álommágia és Akasha-meditáció során vezetett gyakorlatokkal fedezed fel a tudatos álmodás, az előző életek, a léleküzenetek világát – és kapsz konkrét technikákat, amikkel az álmaidat is mágikus eszközzé alakíthatod.
A poppet mágia alkalmával saját, védelmező boszorkánybabát készítesz, amit megtöltesz szándékkal, védelemmel, gyógyító energiákkal – és megtanulod, hogyan programozd, tisztítsd, használd a mindennapokban.
Szerelmi mágiánál megtanulod, hogyan használd etikusan a varázslatot, hogyan oldj fel régi kapcsolatokat, blokkokat, hogyan készíts bevonzó fürdőt, talizmánt, gyertyát – mindent, amitől a kapcsolataid harmonikusabbak, örömtelibbek lesznek.
A varázsigék, szigillumok napján saját mágikus pecsétet alkotsz, megtanulod, hogyan használj szavakat, hangokat, írott vagy rajzolt szimbólumokat a szándékaid felerősítésére – a szó, a hang, a rajz is varázserővel bír, ha tudatosan használod.
A természetmágia során gyógynövényekkel, kristályokkal, földdel, vízzel dolgozunk – megtanulod, hogyan programozz kristályokat, hogyan készíts bőség- vagy egészségfőzetet, hogyan beszélj a növényekhez, hogyan kérj útmutatást a természet lényeitől.
Az árnyékmunka és vérvonal oldás során vezetett meditációkkal és rituálékkal engeded el a őseid terheit, generációs blokkokat, félelmeket – és megtapasztalod, milyen, amikor a belső árnyékod a legnagyobb erőddé válik.
A beavatás napján ünneplünk, nevetünk, lakomázunk, és mindenki megkapja a saját boszorkány nevét, minőségét, ami végigkíséri majd az útján.

Miért érdemes tőlem tanulnod?
Tizenkilenc éve járom a spiritualitás és a varázslat ösvényét. Az alapokat Angliában sajátítottam el, ott, ahol a varázslatot szabadabban, bátrabban és szélesebb körben gyakorolják, mint nálunk – ahol a tudás nem titok, hanem élő hagyomány.
Most érzem igazán, hogy eljött az idő: ezt a tudást, ezt a szabadságot, ezt a teremtő erőt szeretném megosztani mindazokkal, akik készen állnak rá, hogy végre a saját kezükbe vegyék a sorsukat. A világ, amelyben élünk, most különösen nagy változásban van – mintha két irányba szakadna: vannak, akik a felemelkedést, a fényt, a tudatos teremtést választják, míg mások nem.
A régi világ már mögöttünk van, az új pedig most születik – minden egyes nap, minden döntésünkben, minden szándékunkban.
A boszorkánymágia, amit tanítok, szabadabb, játékosabb és kreatívabb, mint a tradicionális, kötött rendszerek – mégis tisztelettel követi a mágia örök törvényeit. A boszorkányok nemcsak rituálékat végeznek, hanem szellemi segítőkkel, kreativitással, transzállapotokkal, meditációval és a természet erőivel dolgoznak. A cél mindig az, hogy a varázslat egyszerűen, tisztán, örömmel és hatékonyan működjön – hogy mindenki képes legyen megteremteni azt, amire igazán vágyik.

Alkalmak és témák
Első alkalom: december 6. Az Út kezdete
Az első alkalommal gyűlik össze a beavató kör. Megismerjük az akarat, a szándék, a felelősség, az istenek és istennők, valamint a természeti erők tiszteletét. A nap fókuszában az elengedés áll: gyertyamágia segítségével, elengedő szertartásban “égetjük el” a múlt terheit, az akadályozó mintákat, a boszorkány sebeket, hogy helyet adjunk az új kezdetnek. Visszavesszük a boszorkány erőnket. Hekaté istennő tiszteletére végezzük el az első boszorkány rituálénkat. Közösen készítjük el az első saját mágikus talizmánunkat, egy erőteljes szimbólumot, amely a te személyes szándékodat hordozza, és végigkísér az úton.
„A boszorkányok soha nem félnek a tűztől. Csak tudják, mikor kell hozzá közel menni, és mikor kell visszalépni.” Terry Pratchett
Második alkalom: január 31. Védelem és őselemek varázsa
Ezen az alkalmon az őselemek világába látogatunk el. Különleges fonalmágia szertartásban “beleszövöd” a vágyaidat, terveidet, céljaidat egy mágikus fonalba, amely az év során végigkísér.
Az elemi szimbólumok, színek, illatok és mozdulatok mind segítenek abban, hogy ráhangolódj a természet erőire. A nap fókuszában a védelem és a tisztaság áll: megtanulod, hogyan tisztítsd meg az otthonod, a tered, az aurádat hatékony boszorkánymágikus módszerekkel. Megismered az áldás, az átoktörés és a “láthatatlan pajzs” alapjait, és haza is viszed a saját védelmi szertartásod tapasztalatát. Niké istennő győzelem szertartását végezzük el közösen, ami beindítja a sikeres évedet.
Harmadik alkalom: március 14. Holdmágia és emlékezés
Ezen az alkalmon mélyebb kapcsolatot alakítunk ki a Holddal, a boszorkányok védelmező égitestével. A Hold ciklusaihoz igazított mágikus munkáról tanulunk. Közösen készítünk holdvizet, amelyet személyes szándékkal, varázsigével töltünk fel, és később a mindennapi rituálékban használhatsz. Beszélünk az álmokról, az álom mágiáról, az álmok jelentéséről, a tudatos álmodásról. Vezetett meditációval utazunk az Akasha krónikába, ahol a lelked legmélyebb titkait ismerheted meg. Az Akasha krónika a létezés nagy könyvtára – egy láthatatlan, időtlen tér, ahol minden gondolat, érzés, tett, múlt, jelen és jövő lenyomata megőrződik. Olyan, mint egy végtelen, fénylő háló, amely összeköti minden lélek tapasztalatát az univerzumban. Álomvarázs szertartás végzünk Szelené istennővel.
„A Hold mindig ott van, csak néha felhők takarják. A boszorkány tudja, hogyan kell várni.”
Negyedik alkalom: május 2. Poppet mágia
A poppet mágia mágikus babavarázst jelent. A poppet a boszorkánymágia egyik legősibb, legszemélyesebb és leggyógyítóbb eszköze. Nem ártani, hanem gyógyítani, védeni, támogatni, segíteni hozták létre. A baba valójában mágikus szövetséges, amely a készítője energiáit, vágyait, reményeit hordozza – és segít abban, hogy a szándéka a fizikai világban is “megtestesüljön”. Ezen az alkalmon mindent megtanulunk erről a mágiáról és elkészítjük saját személyes védelmező babánkat, mely őrizni fog bennünket, elűzi a negatív energiákat. A babánkat a viking Frigga istennő áldja majd meg, aki a fonás és szövés, valamint sorsunk istennője is. Ő egy olyan istennő, aki mindig vigyáz rád.
Ötödik alkalom: június 6. Szerelmi varázslatok
Ezen a napon a szerelmi varázslatokról tanulunk, eloszlatjuk a félelmeket és tévhiteket, és megtanuljuk, hogyan lehet felelősen, etikusan, de mégis hatékonyan varázsolni a szerelem, a vágy, a kapcsolatok terén. Megtanulod a klasszikus szerelmi kötés technikáit – mikor etikus, mikor nem, hogyan működik, mire használható valóban. Megismered az energetikai és mágikus oldás módszereit: hogyan lehet régi kapcsolati kötések, fájdalmak, függőségek, blokkok energiáját feloldani, elengedni, megtisztítani. Megtanulod, hogyan hívhatsz be új szerelmet, örömöt, vágyat, vagy akár konkrét kapcsolatot az életedbe. Saját bevonzó talizmánt készítünk. Közösen végzünk kapcsolati harmóniát, kommunikációt, bizalmat erősítő mágiát. Megtanulod, hogyan lehet a meglévő kapcsolatokat “megtisztítani”, új energiával feltölteni, a szeretetet, vágyat újraéleszteni. Beszélünk a szerelmi mágia felelősségéről, a lehetséges következményekről, az etikus határokról. Megtanulod, hogyan válassz tudatosan, hogyan tartsd tiszteletben önmagad és mások szabadságát, miközben valódi varázslatot végzel. Szerelmi rituálét végzünk a római Vénusz istennővel.
Hatodik alkalom: július 18. – Szavak és szigillumok
Ezen a napon a szó, a hang, a szimbólum erejével dolgozunk. Megtanulod, hogyan alkoss saját varázsigét, mantrát, vagy mágikus pecsétet, amelyekkel a szándékaidat felerősítheted. Kreatív, intuitív gyakorlatokon keresztül fedezed fel, hogyan működik a szómágia, hogyan lehet a kimondott vagy leírt szándékodból valóság. Készítesz egy saját mágikus pecsétet, amely a mindennapi varázslatod eszköze lesz. Titkos tudás rituálét végzünk a viking Freyja istennővel.
Hetedik alkalom: augusztus 29. – Természetmágia, növények, kristályok
A természet a boszorkány legnagyobb tanítója. A természet kincseivel dolgozunk: a gyógynövények, kristályok, föld és víz energiája segít, hogy bőség, egészség, harmónia megérkezzen az életedbe. Közösen készítünk egy mágikus főzetet, amelyet közös szertartásban “töltünk fel” szándékkal. Megtanulod, hogyan programozz kristályokat, hogyan hívd meg a természet lényeit a saját életutad támogatására. Megtanulod, hogyan “beszélj” a kristályokkal és növényekkel, hogyan kérj tőlük útmutatást, hogyan kapcsolódj a természet élő erejéhez – meditáció, szimbólum, ének, szívből jövő szándék által.
„A boszorkány mindig tudja, mi van a fazékban – és hogy mikor kell azt megkavarni.”
Nyolcadik alkalom: október 3. – Generációs tisztító nap
Ez a nap a mély önismeret, a múlt elengedése, a generációs minták és blokkok felszabadítása körül forog. Vezetett meditációval, kreatív és rituális gyakorlatokkal végezzük el ezt a folyamatot, hogy a múlt terhei helyett a belső erő, bátorság, szeretet, önelfogadás vegye át a nehézségek helyét. A nap végén egy felszabadító, integráló rituáléval zárod a folyamatot, és rájössz, hogy az árnyék nem ellenség, hanem tanító. Ezen a napon szembenézünk a múlt terheivel, elengedjük a blokkokat, és felszabadítjuk a belső erőt, szeretetet, bátorságot – hiszen ez kell a boszorkány utunkhoz. Ez a nap a boszorkány igazi beavató útja: mélyre nézünk, szembenézünk a saját árnyékunkkal, félelmeinkkel, elfojtott vágyainkkal, generációs mintákkal, és megtanuljuk, hogyan fordítható át mindez valódi erővé, szabadsággá, gyógyulássá. Családi áldást és vérvonal oldást használunk rituálisan, hogy átléphessünk egy új küszöbön.
Kilencedik alkalom: november 21. – Ősök, beavatás és újjászületés
Ez a nap a boszorkány út igazi ünnepe: egyszerre búcsú és születés, múlt és jövő, egyéni és közösségi varázslat. Megkérjük az ősök áldását és egy különleges rituálét végzünk. Kapsz egy boszorkány nevet, egy olyan minőséget, ami utadat, erődet és egyediségedet jelzi. Közös lakoma, nevetés, vár, megünnepelheted azt, hogy újjászülettél. Tündér Ilona rituálét végzünk a tündérvilág támogatásáért.
„Az ember nem attól lesz boszorkány, hogy kimondja a nevét. Hanem attól, hogy elhiszi, és úgy is él.”
Mit ad neked ez a tanfolyam?

Hazatalálsz önmagadhoz
Rájössz, hogy a mágia nem valami “külső” tudás, hanem a lelked legmélyebb rétege. A tanfolyam végére nem csak varázsolni fogsz tudni, hanem érteni, érezni, bízni magadban – és abban, hogy a világban van helyed, erőd, szavad, tudsz változtatni a dolgokon.
Saját, működő mágikus eszközökkel és rítusokkal gazdagodsz
Minden alkalommal készítesz valamit: talizmánt, fonatot, babát, amulettet, főzetet, pecsétet. Ezek aktív, működő eszközök, amiket a mindennapjaidban is használhatsz – amikor erőre, védelemre, inspirációra, áldásra vagy gyógyulásra van szükséged.
Megtanulod, hogyan teremts, védd magad, tisztíts, áldj és gyógyíts
Nem “tankönyvi” mágiát kapsz, hanem működő, hétköznapi és ünnepi rítusokat, amiket bármikor elővehetsz – amikor szükséged van rá, vagy amikor csak ünnepelni akarod az életet.
Egy új névvel, egy új minőséggel, egy új identitással térsz haza
A tanfolyam végén nem csak egy “oklevéllel”, hanem egy beavatási névvel és életre szóló élményekkel térsz haza.

A 9×8 órás tanfolyam részvételi díja: 26.000 Ft/fő/nap
A részvételi díj tartalmazza:

minden mágikus eszköz (talizmán, poppet, védelmi fonal, holdvíz, stb.) alapanyagát és elkészítését
az összes rituálé és szertartás kellékeit
kávét, teát és rágcsálnivalót
a közösségi élményt és a személyes támogatást a teljes nap folyamán

Bérlet, kedvezmény
Választhatod a 9 alkalmas bérletet is. A bérlet ára 15%-os kedvezménnyel 198.900 Ft, így egy alkalom díja csak 22.100 Ft lesz számodra.
Bónusz:
A bérletesek egy exkluzív, másfél órás személyes konzultációt is kapnak ajándékba, mely igénybe vehető a tanfolyam ideje alatt.
Gyakorlati tudnivalók
A tanfolyam minden kijelölt napon 10:00-tól 18:00-ig tart, 1 órás ebédszünettel, így bőven lesz időnk elmélyülni a boszorkánymágia világában, közösen tanulni, kérdezni és megélni a közösség erejét. Az alkalmakat online, élőben közvetítem egy zárt, titkos Facebook-csoportban, ahol csak a résztvevők lehetnek jelen – így teljes biztonságban, egymás között alkothatunk és fejlődhetünk. Az élő adásokat a tanfolyam után még 30 napig visszanézheted.
Ha bármi kérdésed felmerül, írj bátran – örömmel segítek, hogy minden gördülékenyen és örömtelien menjen, és otthon érezd magad a Hold Templom mágikus körében! 🌙✨
Ha online csatlakozol a tanfolyamhoz, kérlek, készülj elő az alábbiakkal, hogy minden könnyen menjen, és teljes szívvel át tudj kapcsolódni a varázslatra:

Gondoskodj róla, hogy legyen stabil internetkapcsolatod, valamint egy csendes, zavartalan hely, ahol kényelmesen részt vehetsz az alkalmon.
Készítsd elő a laptopodat vagy okoseszközödet, amin be tudsz lépni a zárt Facebook-csoportba és követni tudod az élő adást, vagy visszanézni a felvételt.
Legyen kéznél toll, jegyzetfüzet.
Minden egyes találkozó előtt előre megírom és elküldöm, hogy pontosan mire lesz szükséged otthon: milyen eszközöket, alapanyagokat érdemes előkészítened vagy beszerezned, hogy a közös munka gördülékenyen menjen, és te is teljes szívvel átadhassad magad a varázslatnak és nem érhet meglepetés. A legtöbb esetben egyszerű, otthon is megtalálható dolgokra lesz szükség.
Bátran kérdezz, ha bizonytalan vagy valamiben, vagy segítségre van szükséged az előkészületekhez – örömmel támogatlak, hogy minden alkalom igazi, örömteli és varázslatos élmény legyen számodra a Hold Templom körében! 🌙

Egy napos Tarot Nagy Arkánum beavató workshop
2026-02-28
Van az a pillanat, amikor érzed, hogy valami nem véletlen. Mintha az Univerzum odasúgná neked : „figyelj… most.”
A tarot kártya üzenete pontosan ilyen. A tarot Nagy Arkánum kártyák nem „lapok” — hanem kapuk. Beavató állomások. A Lélek útjának 22 arca, ami újra és újra ugyanazt kérdezi: Hol tartasz most… és merre teszed meg a következő lépést?
Ha a tarot régóta vonz, de eddig csak „nézegetted”, ha már szoktál lapokat húzni, de szeretnéd végre biztosan érteni (nem csak sejteni), vagy ha egyszerűen vágysz egy napra, ami letisztít, feltölt és visszarak a saját középpontodba… akkor ez a nap neked szól.
1 napos Tarot Nagy Arkánum – beavató workshop
Ezen a napon nem bemagoljuk a kártyalapok jelentését, hanem összerakjuk a rendszert, hogy a tarot végre beszéljen hozzád — tisztán, érthetően, mélyen.
Amit kapsz:

A Nagy Arkánum logikája: hogyan áll össze a 22 lap egyetlen történetté
Kulcsjelentések, melyek tényleg működnek a hétköznapi témákban is
Hogyan kérdezz úgy, hogy a kártya válaszolni tudjon
Hogyan olvass el összefüggésében egy történetet
Gyakorlatok, példa húzások, értelmezés — hogy a nap végére biztonságérzeted legyen a kártyával

És ami talán a legfontosabb: nem csak tudást viszel haza, hanem tisztább belső hangot. Azt, ami eddig is ott volt — csak most végre érthető nyelven szól hozzád.
Kinek ajánlom?

ha kezdő vagy, de komolyan érdekel a tarot kártya
ha már szoktál vele próbálkozni, de bizonytalan vagy az értelmezésben
ha szeretnéd helyretenni a tarot „rendszert” a fejedben és szeretnél megbízható tudást
ha a Nagy Arkánum hív (és igen… ezt érzi az ember)

Várlak Budakalászon, az Omszki tó partján, ahol a víz lecsendesíti az elmét és megnyitja a harmadik szemet, felerősíti a belső hangot és ahová gyalog is könnyen és gyorsan eljutsz.
Jelentkezés
Ha szeretnél jönni, töltsd ki a jelentkezési űrlapot, amit ITT találsz, és küldöm a részleteket. A tarot workshop díja 25.000 Ft. 10.000 Ft átutalásával vagy befizetésével tudod biztosítani a helyedet a workshopon.
A tanfolyam a Hold Stúdióban lesz, pontos címe: Budakalász, Tanító utca 38.
Online is tudod követni a napot, 30 napig tudod visszanézni az anyagot.
Ha hív a tanfolyam, ne halogasd. A tarot nem sürget — pontosan tudja, mikor állsz készen – ezért hív téged most.
Várlak szeretettel, Luna
